Rikunarita-ORG/Wikinium huggingface dataset:
# Mitologi Mesir

Nun, personifikasi perairan purbakala, mengangkat tongkang dewa matahari Ra ke langit semasa alam dicipta.
**Mitologi Mesir** ialah koleksi mitos Mesir purba yang menceritakan perbuatan dewa-dewa Mesir sebagai cara untuk memahami dunia. Kepercayaan yang diperagakan oleh mitos-mitos ini penting dalam agama Mesir purba. Mitos kerap muncul dalam sastera dan seni Mesir, terutamanya dalam cerpen dan bahan keagamaan seperti gita puja, teks keupacaraan, teks pengebumian dan hiasan kuil. Sumber-sumber ini jarang sekali mengandungi kisah mitos yang lengkap dan selalunya menceritakan sedutan sahaja.

Diilhamkan kitaran alam semula jadi, orang Mesir menganggap masa kini sebagai corak-corak yang berulang, manakala zaman terawal masa hanya berlaku sekali. Mitos Mesir bertempat pada zaman terawal ini, dan mitos menetapkan corak untuk kitaran masa kini. Peristiwa masa kini mengulangi peristiwa mitos, dan dengan berbuat demikian memperbaharui *maat*, aturan asas alam semesta. Antara kisah yang paling penting dari masa lalu ialah mitos penciptaan, apabila para dewa membentuk alam semesta daripada huru-hara purba; kisah-kisah pemerintahan dewa matahari Ra di bumi; dan mitos Osiris, mengenai perjuangan dewa Osiris, Isis dan Horus melawan dewa kekacauan Set. Peristiwa masa kini yang mungkin dianggap sebagai mitos termasuk perjalanan harian Ra merentas dunia dan alam ghaib, Duat. Antara tema yang berulang dalam mitos termasuk konflik antara penegak *maat* dan kuasa kekacauan, kepentingan firaun dalam mengekalkan *maat*, dan kematian dan kebangkitan para dewa yang tidak akan berakhir.

Maklumat peristiwa-peristiwa suci ini amat berbeza daripada satu teks ke teks yang lain dan sering kelihatan bercanggah. Sebahagian besar mitos Mesir ialah metafora, menterjemah intipati dan tingkah laku dewa ke dalam bahasa yang boleh difahami manusia. Setiap varian mitos mewakili sudut pandangan simbolik yang berbeza, memperkayakan pemahaman orang Mesir tentang para dewa dan dunia.

Mitologi banyak mempengaruhi budaya Mesir. Ia telah mengilhamkan atau mempengaruhi banyak upacara keagamaan dan memberikan asas ideologi untuk pemerintahan beraja. Adegan dan simbol daripada mitos muncul dalam lukisan makam, kuil dan azimat. Dalam kesusasteraan, mitos atau unsur-unsurnya digunakan dalam cerita yang terdiri daripada jenaka kepada kiasan, menunjukkan bahawa orang Mesir menyesuaikan mitologi untuk pelbagai tujuan.

## Bacaan lanjut

* Armour, Robert A (2001) [1986]. *Gods and Myths of Ancient Egypt*. The American University in Cairo Press. ISBN 977-424-669-1.
* Ions, Veronica (1982) [1968]. *Egyptian Mythology*. Peter Bedrick Books. ISBN 0-911745-07-6.
* James, T. G. H (1971). *Myths and Legends of Ancient Egypt*. Grosset & Dunlap. ISBN 0-448-00866-1.
* Shaw, Garry J. (2014). *The Egyptian Myths: A Guide to the Ancient Gods and Legends*. Thames & Hudson. ISBN 978-0-500-25198-0.
* Sternberg, Heike (1985). *Mythische Motive and Mythenbildung in den agyptischen Tempeln und Papyri der Griechisch-Romischen Zeit* (dalam bahasa Jerman). Harrassowitz. ISBN 3-447-02497-6.
* Tyldesley, Joyce (2010). *Myths and Legends of Ancient Egypt*. Allen Lanes. ISBN 978-1-84614-369-4.
# Piksel

Contoh ini menunjukkan imej yang sebahagiannya dibesarkan, di mana setiap piksel dipaparkan berbentuk petak-petak kecil dan mudah dilihat.
Dalam bidang imejan digital, **piksel** (pict**ure **el**ement* atau unsur gambar) merupakan cebisan maklumat yang paling kecil dalam sesuatu imej. Piksel biasanya disusun dalam sebidang grid dua matra, dan berbentuk titik atau petak halus. Setiap piksel adalah satu sampel dari imej asli, oleh itu lebih banyak sampelnya maka lebih tepat gambaran imej asli tersebut. Keamatan setiap piksel adalah berbagai-bagai; dalam sistem paparan berwarna, setiap piksel biasanya mengandungi tiga atau empat komponen seperti merah, hijau dan biru, atau sian, magenta, kuning dan hitam.

Selain piksel, terdapat juga voksel (*volume element* atau unsur isi padu) dan teksel (*texture element* atau unsur tekstur).

## Rujukan

## Pautan luar

* A Pixel Is Not A Little Square: Microsoft Memo by computer graphics pioneer Alvy Ray Smith.
* A Brief History of 'Pixel': More than you need to know about the history of pixel, pel, and picture element.
* Pixels and Me Diarkibkan 2011-06-22 di Wayback Machine: Video of a history talk at the Computer History Museum.
* Square and non-Square Pixels: Technical info on pixel aspect ratios of modern video standards (480i,576i,1080i,720p), plus software implications.
# Pont d'Iéna

Pont d'Iéna
**Pont d'Iéna** ialah sebuah jambatan Paris di atas Sungai Seine yang menghubungkan arondisemen ketujuh ke arondisemen ke-16.

Ia telah disenaraikan sebagai monumen bersejarah pada tahun 1975, dan pada tahun 1999 ia telah dimasukkan dalam persempadanan semula kawasan Riberas del Seine, Paris yang diisytiharkan sebagai Tapak Warisan Dunia oleh UNESCO.

Jambatan ini diarahkan binaannya oleh Napoleon Bonaparte pada 14 Oktober 1806, meletakkannya betul-betul di hadapan Sekolah Tentera.

## Rujukan
# 310 SM

## Peristiwa

### Mengikut tempat

#### Yunani

* Cassander, pemangku raja Macedon, mungkin membunuh Alexander IV, raja kanak-kanak, dan Roxane, ibunya, secara rahsia pada tahun ini, walaupun raja yang mangkat itu masih diperakui secara rasmi selama lima tahun lagi.
* Antigonus menghadapi Seleucus di Babylon, dan mengakibatkan banyak perlawanan di dalam kota antara para penyokong jeneral-jeneral pesaing itu.
* Kota Antigonia Troas (kemudian dikenali sebagai Alexandria Troas) dan kota Antigoneia (kemudian dikenali sebagai Nicaea) diasaskan oleh Antigonus.
* Lukisan *Alexander Agung bertempur dengan Darius III dalam Pertempuran Issos*, sebuah lukisan Yunani, dibuat mungkin oleh Philoxenos atau Helen dari Mesir (tarikh anggaran), dan salinan mozek Rom kini berada di Museo Archeologico Nazionale, Naples, Itali.

#### Rom

* Pertempuran Tasik Vadimo: Tentera Rom di bawah Q. Fabius Rullianus menewaskan tentera Etruria semasa Perang Samnium Kedua, dan Etruria dipaksa berdamai.

#### Carthage

* Agathocles, penzalim Syracuse, mengetuai sebuah serangan balas ke atas Carthage.

## Kelahiran

* Aratus, ahli matematik, astronomi, metereologi, botani, dan pemuisi Yunani (lahir k.k. 315 SM)
* Aristarchus dari Samos, ahli astronomi dan matematik Yunani

## Kematian

* Heraclitus dari Heraclea
* Pytheas, pedagang, ahli geografi, serta penjelajah Yunani
# Tahun lompat

**Tahun lompat** (bahasa Inggeris: *leap year*, Belanda: *schrikkeljaar*) atau **tahun kabisat** (Arab: سَّنَةُ الكَبِيسَة‎, rumi: *sannat ul-kabīsah* "tahun terisi" di mana كَبِيسَة‎ *kabīsah* terbitan kata kerja كَبَسَ‎ *kabasa* "menimbus" atau "mengisi") mengandungi lebih satu hari daripada tahun biasa sebanyak lama tahun falak/bermusim. Peristiwa musim dan astronomi tidak mengulangkan diri pada bilangan hari yang sama. Oleh sebab itu, sekiranya terdapat suatu takwim yang mempunyai bilangan hari yang sama pada setiap tahun, hari ulang tahun akan berbeza daripada hari peristiwa yang ditandainya.
Dengan penambahan satu hari, perbezaan di antaranya boleh dibetulkan.

Dalam takwim Gregorius, sehari tambahan diletakkan selepas 28 haribulan Februari yakni pada 29 Februari keseluruhan berjumlah 366 hari berbanding 365 hari dalam setahun biasa. Orang yang dilahirkan pada 29 Februari akan menyambut hari jadinya pada hari sebelumnya ataupun selepasnya (1 Mac).

## Rujukan
# Gerd Binnig

**Gerd Binnig** (lahir 20 Julai 1947) ialah ahli fizik Jerman, yang memenangi Hadiah Nobel dalam Fizik pada tahun 1986 untuk penciptaan mikroskop terowong pengimbasan.

## Rujukan

## Pautan luar

* Perintis dalam Elektrik dan Magnetisme - Gerd Binnig National High Magnetic Field Laboratory
* Autobiografi Gerd Binnig
* Astra Zeneca memperoleh Definiens
# Laut Sibuyan

| Laut Sibuyan |
| --- |
| Pandangan udara Pulau Sibuyan di laut |
| Laut SibuyanLokasi dalam Filipina |
| Lokasi | Bicol, Mimaropa dan Visayas Barat, Filipina |
| Jenis | sea |

Lokasi Laut Sibuyan
**Laut Sibuyan** merupakan laut yang terletak di Filipina yang memisahkan Visaya daripada Pulau Luzon yang terletak di utara Filipina.

Ia bersempadan dengan pulau Panay di selatan, Mindoro di barat, Masbate di timur, Marinduque di utara dan Semenanjung Bicol Pulau Luzon.

Laut Sibuyan dihubungkan ke Laut Sulu melalui Selat Tablas di barat, Laut China Selatan melalui Laluan Isla Verde di barat laut, dan Laut Visaya melalui Saluran Jintotolo di selatan-timur. Kepulauan Romblon terletak di Laut Sibuyan.

Pertempuran Laut Sibuyan telah berlaku di sini pada 24 Oktober 1944 di mana kapal perang *Musashi* milik Jepun tenggelam dan mengalami pelbagai kerosakan yang lain.
# Taman negara

Taman negara
**Taman negara** ialah tanah rizab milik negara yang dijadikan sebagai kawasan perlindungan alam semula jadi, flora dan fauna, atau bahan sejarah. Melalui undang-undang, kawasan ini dilindungi daripada pembangunan.

Taman negara adalah kawasan terlindung (protected area) oleh World Conservation Union Kategori II. Taman negara terbesar adalah Taman Negara Greenland Timur Laut, yang ditubuhkan pada tahun 1974. Sedangkan taman negara pertama ialah Taman Negara Yellowstone yang diwartakan pada tahun 1852 di Amerika Syarikat.
# 1980

|  |
| --- |
|   |

*Rencana ini adalah berkenaan dengan tahun 1980. Bagi kegunaan lain, sila lihat 1980 (nombor).*

**1980** merupakan tahun lompat yang bermula pada hari Selasa. Ia berlangsung dari 12 Safar 1400 hingga 23 Safar 1401.

## Peristiwa

* 23 September: Seminar ke Arah Pembangunan Komputer Yang Lebih Berkesan di Malaysia telah dirasmikan oleh Timbalan Perdana Menteri Mahathir Mohamad. Seminar ini dianjurkan oleh Unit Pemodenan Tadbiran dan Perancangan Tenaga Manusia (MAMPU). Dalam ucapan perasmiannya, Mahathir menyarankan agar ditubuhkan sebuah Institut Sains Komputer yang bertujuan menyelaras semua pengajian berkaitan dengan komputer di Malaysia.

### Tarikh tepat tidak pasti

* Perakam digital X-80 2-runut 1/4 inci, pendahulu kepada format ProDigi, diperkenalkan oleh Mitsubishi.
* Apple DOS 3.3, versi sistem pengendalian Apple Computers yang paling terkenal dan yang paling banyak digunakan, diterbitkan.
* WordPerfect direka bentuk oleh Perbadanan Strategic Software (kemudiannya dinamai Perbadanan WordPerfect) yang berpusat di Utah, Amerika Syarikat.
* Kiub Rubik dipasarkan oleh Ideal Toys.

## Kelahiran

Soimah Pancawati
* 4 Januari - Happy Salma, pelakon wanita Indonesia.
* 10 Januari - Alaa Hussein, pelakon wanita Iraq.
* 13 Januari - Dorra Zarrouk, pelakon wanita Tunisia.
* 7 Mac:
	+ Hisham Abdulrahman, pelakon Arab Saudi
	+ Laura Prepon, pelakon Amerika Syarikat
	+ Marcella Zalianty, pelakon Indonesia
* 13 Mac - Nick Barua, Eksekutif Perniagaan
* 30 Mac - Dwi Sasono, pelakon lelaki Indonesia.
* 8 April - Katee Sackhoff, pelakon Amerika Syarikat
* 23 April - Mourad Zaoui, pelakon lelaki Maghribi
* 28 April - Shams, penyanyi dan pelakon wanita Arab Saudi dan Kuwait
* 13 Julai - Ussy Sulistiawaty, pelakon wanita Indonesia
* 3 Ogos - Teuku Rifnu Wikana, pelakon lelaki Indonesia
* 17 September - Maryam Touzani, pembuatan filem dan pelakon wanita Maghribi
* 21 September - Autumn Reeser, pelakon A.S.
* 29 September - Soimah Pancawati, penyanyi, penyampai televisyen, pelawak, dan pelakon wanita Indonesia.
* 8 Oktober - Sherine, pelakon dan penyanyi Mesir.
* 21 Oktober - Anggy Umbara, pengarah filem lelaki Indonesia.
* 14 November - Ahd Kamel, pelakon wanita Arab Saudi.
* 7 Disember - Deswita Maharani, pelakon wanita Indonesia.
* 15 Disember - Izwan Azir Saleh

## Kematian
# Nobusuke Kishi

| Nobusuke Kishi |
| --- |
| 岸 信介 |
|  |
|  |
| Perdana Menteri Jepun |
| **Dalam jawatan** 31 Januari 1957 – 19 Juli 1960 |
| Raja | Shōwa |
| Didahului oleh | Tanzan Ishibashi |
| Digantikan oleh | Hayato Ikeda |
| Ketua Pengarah Agensi Pertahanan Jepun |
| **Dalam jawatan** 31 Januari 1957 – 2 Februari 1957 |
| Perdana Menteri | Tanzan Ishibashi |
| Didahului oleh | Tanzan Ishibashi |
| Digantikan oleh | Akira Kodaki |
| Ahli Dewan Perwakilan Jepun |
| **Dalam jawatan** 30 April 1942 – 7 Oktober 1979 |
| Kawasan pilihan raya | Yamaguchi 1st |
|  |
| Maklumat peribadi |
| Lahir | (1896-11-13)13 November 1896 Tabuse, Empayar Jepun |
| Meninggal dunia | 7 Ogos 1987(1987-08-07) (umur 90) Tokyo, Japun |
| Parti politik | Parti Liberal Demokratik (1955–1987) |
| Gabungan politik lain | * Imperial Rule Assistance Association (1941–1945)
* Japan Democratic Party (1952–1955)
 |
| Pasangan | Ryoko (k. 1919; kematian 1980) |
| Anak | 3 |
| Tempat belajar | Universiti Imperial Tokyo |
| Tandatangan |  |
|  |

**Nobusuke Kishi** (岸 信介, *Kishi Nobusuke*) (13 November 1896 – 7 Ogos 1987) merupakan seorang ahli politik dari Jepun yang juga Perdana Menteri negara tersebut dari 1957 hingga 1960.

Beliau dikenali kerana memandu pihak sefahamannya yang konservatif ke arah suatu sistem yang menjalinkan hubungan kuat antara birokrasi kerajaan dengan bisnes senegara iaitu Sistem 1955 yang menguatkan kuasa terhadap Parti Liberal Demokratik mengatasi Parti Sosialis Jepun.

Beliau merupakan datuk sebelah ibu Shinzo Abe, Perdana Menteri yang mentadbir negara Jepun sebanyak beberapa penggal sepanjang dekad 2000-an hingga 2020.

## Awal hidup

## Di Manchukuo

## Pemerintahan

### Dalam kabinet Tojo

## Zaman pascaperang

## Rujukan